Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την περάτωση της μερικής ενδιάμεσης επανεξέτασης σχετικά με τους δασμούς αντιντάμπινγκ που εφαρμόζονται στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτάθηκαν στις εισαγωγές που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι /* COM/2013/0652 final - 2013/0318 (NLE) */





ΑΙΤΙΟΛΟΓΙΚΗ ΕΚΘΕΣΗ 1) Πλαίσιο της πρότασης || Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») στη διαδικασία μερικής ενδιάμεσης επανεξέτασης όσον αφορά τους ισχύοντες δασμούς αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας όπως επεκτάθηκαν στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι. || Γενικό ιστορικό Η παρούσα πρόταση υποβάλλεται στο πλαίσιο της εφαρμογής του βασικού κανονισμού. Οι τιμές των x || Ισχύουσες διατάξεις στον τομέα της πρότασης Με τον κανονισμό (ΕΚ) αριθ. 91/2009 του Συμβουλίου (ΕΕ L 29 της 31.1.2009, σ. 1), όπως τροποποιήθηκε με τον εκτελεστικό κανονισμό (ΕΚ) αριθ. 924/2012 (ΕΕ L 275 της 10.10.2012, σ. 1) επιβλήθηκε οριστικός δασμός αντιντάμπινγκ στις εισαγωγές ορισμένων συνδετήρων από σίδηρο ή χάλυβα που υπάγονται σήμερα στους κωδικούς ΣΟ ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 και ex 7318 22 00 καταγωγής Λαϊκής Δημοκρατίας της Κίνας. Με τον εκτελεστικό κανονισμό (ΕΕ) αριθ. 723/2011 του Συμβουλίου (ΕΕ L 194 της 26.7.2011, σ. 6), ο δασμός αντιντάμπινγκ που επιβάλλεται στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, επεκτάθηκε στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι || Συνοχή με άλλες πολιτικές και στόχους της Ένωσης Άνευ αντικειμένου. 2) Διαβούλευση με τα ενδιαφερόμενα μέρη και εκτίμηση επιπτώσεων || Διαβούλευση με τα ενδιαφερόμενα μέρη || Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους κατά τη διάρκεια της διαδικασίας, σύμφωνα με τις διατάξεις του βασικού κανονισμού. || Συλλογή και χρήση εμπειρογνωμοσύνης || Δεν υπήρξε ανάγκη προσφυγής σε εξωτερικούς εμπειρογνώμονες. || Εκτίμηση επιπτώσεων Η παρούσα πρόταση είναι αποτέλεσμα της εφαρμογής του βασικού κανονισμού. Ο βασικός κανονισμός δεν προβλέπει γενική εκτίμηση επιπτώσεων, αλλά περιέχει πλήρη κατάλογο των όρων που πρέπει να εκτιμηθούν. 3) Νομικά στοιχεία της πρότασης || Σύνοψη της προτεινόμενης δράσης Στις 14 Μαΐου 2013, η Επιτροπή κίνησε μερική ενδιάμεση επανεξέταση σχετικά με τους δασμούς αντιντάμπινγκ που εφαρμόζονται στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτάθηκαν στις εισαγωγές που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι. Η επανεξέταση ξεκίνησε έπειτα από τεκμηριωμένη αίτηση που υποβλήθηκε από την εταιρεία Malaysian Precision Manufacturing SDN BHD («ο αιτών»). Ο αιτών απέσυρε την αίτησή του για επανεξέταση πριν απαντήσει στο ερωτηματολόγιο. Διαπιστώθηκε ότι η περάτωση της διαδικασίας επανεξέτασης δεν θα ήταν αντίθετη προς το συμφέρον της Ένωσης. Κατά συνέπεια, προτείνεται στο Συμβούλιο να εγκρίνει τη συνημμένη πρόταση κανονισμού για την περάτωση της ενδιάμεσης επανεξέτασης, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης. || Νομική βάση Κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας. || Αρχή της επικουρικότητας Η πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας. || Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: || Η μορφή δράσης περιγράφεται στον προαναφερόμενο βασικό κανονισμό και δεν επιτρέπει τη λήψη απόφασης σε εθνικό επίπεδο. || Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες. || Επιλογή νομικών μέσων || Προτεινόμενο μέσο: κανονισμός. || Η επιλογή διαφορετικού μέσου δεν ενδείκνυται για τον ακόλουθο λόγο: Η προσφυγή σε άλλα μέσα δεν θα ήταν σκόπιμη, διότι ο βασικός κανονισμός δεν προβλέπει εναλλακτικές λύσεις. 4) Δημοσιονομικές επιπτώσεις || Η πρόταση δεν έχει επιπτώσεις στον προϋπολογισμό της Ένωσης. || 2013/0318 (NLE) Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την περάτωση της μερικής ενδιάμεσης επανεξέτασης σχετικά με τους δασμούς αντιντάμπινγκ που εφαρμόζονται στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτάθηκαν στις εισαγωγές που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου της 30ής Νοεμβρίου 2009 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός»), και ιδίως το άρθρο 11 παράγραφος 3 και το άρθρο 13 παράγραφος 4, Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: 1. ΔΙΑΔΙΚΑΣΙΑ 1.1. Ισχύοντα μέτρα (1) Το Συμβούλιο, με τον κανονισμό (ΕΚ) αριθ. 91/2009[2], όπως τροποποιήθηκε με τον εκτελεστικό κανονισμό (ΕΚ) αριθ. 924/2012[3] («ισχύοντα μέτρα») επέβαλε οριστικό δασμό αντιντάμπινγκ στις εισαγωγές ορισμένων συνδετήρων από σίδηρο ή χάλυβα που υπάγονται σήμερα στους κωδικούς ΣΟ ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 και ex 7318 22 00 καταγωγής Λαϊκής Δημοκρατίας της Κίνας. (2) Το Συμβούλιο, με τον κανονισμό (ΕΕ) αριθ. 723/2011[4] («ισχύοντα μέτρα, όπως επεκτάθηκαν»), επέκτεινε τον οριστικό δασμό αντιντάμπινγκ από τις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι. 1.2. Αίτηση επανεξέτασης (3) Το αίτημα για μερική ενδιάμεση επανεξέταση σύμφωνα με το άρθρο 11 παράγραφος 3 και το άρθρο 13 παράγραφος 4 του βασικού κανονισμού υποβλήθηκε από την εταιρεία Malaysian Precision Manufacturing SDN BHD («ο αιτών»), που είναι παραγωγός-εξαγωγέας από τη Μαλαισία. (4) Το αίτημα περιοριζόταν στην αίτηση χορήγησης εξαίρεσης όσον αφορά τον αιτούντα από τα ισχύοντα μέτρα, όπως αυτά επεκτάθηκαν. (5) Ο αιτών ισχυρίστηκε στην αίτησή του ότι είναι πραγματικός παραγωγός ορισμένων συνδετήρων από σίδηρο ή χάλυβα, καθώς και ότι είναι σε θέση να παράγει ολόκληρη την ποσότητα ορισμένων συνδετήρων από σίδηρο ή χάλυβα που έχει αποστείλει στην Ένωση από την έναρξη της περιόδου έρευνας κατά της καταστρατήγησης που οδήγησε στην επιβολή των μέτρων σε ισχύ, όπως αυτά επεκτείνονται. (6) Ο αιτών παρείχε εκ πρώτης όψεως αποδεικτικά στοιχεία από τα οποία προκύπτει ότι έχει συσταθεί ως παραγωγός ορισμένων συνδετήρων από σίδηρο ή χάλυβα στη Μαλαισία πολύ πριν από την επιβολή των ισχυόντων μέτρων. Επιπλέον, ο αιτών ισχυρίστηκε ότι, αν και είναι συνδεδεμένος με ορισμένους παραγωγούς ορισμένων συνδετήρων από σίδηρο ή χάλυβα που είναι εγκατεστημένοι στη Λαϊκή Δημοκρατία της Κίνας, οι σχέσεις του με τις συνδεδεμένες εταιρείες στη Λαϊκή Δημοκρατία της Κίνας είχαν καθοριστεί πριν την επιβολή των ισχυόντων μέτρων και ότι οι σχέσεις αυτές δεν έχουν χρησιμοποιηθεί για την καταστρατήγηση των μέτρων σε ισχύ, όπως αυτά επεκτείνονται. 1.3. Έναρξη μερικής ενδιάμεσης επανεξέτασης (7) Έχοντας καθορίσει, κατόπιν διαβουλεύσεων με τη συμβουλευτική επιτροπή, ότι η αίτηση περιείχε επαρκή εκ πρώτης όψεως αποδεικτικά στοιχεία τα οποία δικαιολογούσαν την έναρξη μερικής ενδιάμεσης επανεξέτασης, στις 14 Μαΐου 2013 η Επιτροπή κίνησε μερική ενδιάμεση επανεξέταση σύμφωνα με το άρθρο 11 παράγραφος 3 και το άρθρο 13 παράγραφος 4 του βασικού κανονισμού, η οποία περιορίζεται στην εξέταση της δυνατότητας χορήγησης απαλλαγής από τα ισχύοντα μέτρα όπως επεκτάθηκαν όσον αφορά τον αιτούντα, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης[5] (η «ανακοίνωση για την έναρξη διαδικασίας»), 1.4. Ενδιαφερόμενα μέρη (8) Η Επιτροπή ενημέρωσε επίσημα τον αιτούντα, τους αντιπροσώπους της Μαλαισίας και της Λαϊκής Δημοκρατίας της Κίνας και την ένωση παραγωγών της Ένωσης για την έναρξη της επανεξέτασης. Τα ενδιαφερόμενα μέρη είχαν τη δυνατότητα να υποβάλουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στην ανακοίνωση για την έναρξη. Μόνο ο αιτών παρουσιάστηκε. Δεν υποβλήθηκε αίτημα για ακρόαση. (9) Για να λάβει τις πληροφορίες που έκρινε αναγκαίες για την έρευνά της, η Επιτροπή απέστειλε ερωτηματολόγιο στον αιτούντα, από τον οποίο δεν έλαβε καμία απάντηση εντός της ορισθείσας προθεσμίας. 2. ΑΝΑΚΛΗΣΗ ΤΗΣ ΑΙΤΗΣΗΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (10) Στις 18 Ιουνίου 2013 ο αιτών απέσυρε την αίτησή του για μερική ενδιάμεση επανεξέταση των ισχυόντων μέτρων όπως αυτά επεκτείνονται. Ο αιτών ισχυρίστηκε ότι δεν ήταν σε θέση να παράσχει στην Επιτροπή τα στοιχεία που ζητήθηκαν στο ερωτηματολόγιο όσον αφορά τις συνδεδεμένες εταιρείες. Επιπλέον, ο αιτών διαμαρτυρήθηκε ότι η προθεσμία για την υποβολή απάντησης στο ερωτηματολόγιο ήταν υπερβολικά σύντομη. Ωστόσο, δεν υποβλήθηκε τεκμηριωμένο αίτημα για παράταση της προθεσμίας για την υποβολή απάντησης στο ερωτηματολόγιο. (11) Ενόψει της ανάκλησης, εξετάστηκε κατά πόσον θα ήταν αιτιολογημένη η αυτεπάγγελτη συνέχιση της έρευνας επανεξέτασης. Η Επιτροπή δεν διαπίστωσε επιτακτικούς λόγους για τους οποίους η περάτωση δεν θα ήταν προς το συμφέρον της Ένωσης. Με βάση τα στοιχεία αυτά, η έρευνα επανεξέτασης θα πρέπει να περατωθεί. (12) Τα ενδιαφερόμενα μέρη ενημερώθηκαν για την πρόθεση περάτωσης της έρευνας επανεξέτασης και τους δόθηκε η ευκαιρία να διατυπώσουν τα σχόλιά τους. Δεν ελήφθησαν παρατηρήσεις. (13) Συμπεραίνεται, επομένως, ότι η μερική ενδιάμεση επανεξέταση σχετικά με τα μέτρα αντιντάμπινγκ που ισχύουν για τις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας και όπως αυτά επεκτείνονται στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, θα πρέπει να περατωθεί χωρίς τροποποίηση των ισχυόντων μέτρων αντιντάμπινγκ όπως αυτά επεκτάθηκαν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μερική ενδιάμεση επανεξέταση των μέτρων αντιντάμπινγκ που ισχύουν για τις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτείνονται στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, που άρχισε δυνάμει του άρθρου 11 παράγραφος 3 και το άρθρο 13 παράγραφος 4 του κανονισμού (ΕΚ) αριθ. 1225/2009 περατώνεται χωρίς τροποποίηση του ισχύοντος μέτρου αντιντάμπινγκ όπως αυτό επεκτείνεται. Άρθρο 2 Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος [1] ΕΕ L 343 της 22.12.2009, σ. 51. [2] ΕΕ L 29 της 31.1.2009, σ. 1. [3] ΕΕ L 275 της 10.10.2012, σ. 1. [4] ΕΕ L 194 της 26.7.2011, σ. 6. [5] ΕΕ C 134 της 14.5.2013, σ. 34.